b'\n_START_ARTICLE_\nCarlo De Franceschi\n_START_PARAGRAPH_\nCarlo De Franceschi (Gologorica kraj Pazina, 16. ili 17. listopada 1809. \xe2\x80\x93 Gologorica, 8. sije\xc4\x8dnja 1893.), povjesni\xc4\x8dar i talijanski politi\xc4\x8dar. _NEWLINE_Ro\xc4\x91en u poznatoj obitelji, \xc4\x8diji su \xc4\x8dlanovi do druge pol. 20.st. ostavili zna\xc4\x8dajan trag u istarskoj kulturi, umjetnosti, politi\xc4\x8dari i etnokulturnim prilikama. Gimnaziju je poha\xc4\x91ao u Rijeci i Kopru, a pod o\xc4\x8devim je pritiskom nastavio studij prava u Grazu, gdje su oja\xc4\x8dala njegova protuaustrijska stajali\xc5\xa1ta._NEWLINE_U Grazu je diplomirao pravo 1832. Tijekom studija upoznao se s politi\xc4\x8dkim idejama karbonarskih dru\xc5\xa1tava. Od 1833. radi u Okru\xc5\xbenom sudu u Rovinju. Po povratku u Istru pristupio liberalnoj struji talijanskog iredentisti\xc4\x8dkog pokreta. Zbog te djelatnosi izazvao je pozornost austrijske policije. U Rovinju je potajno okupljao protuaustrijski orijentiranu istarsku mlade\xc5\xbe i izdavao protuaustrijski bilten._NEWLINE_U austrijskoj Ustavotvornoj skup\xc5\xa1tini u Be\xc4\x8du i u Krom\xc4\x9b\xc5\x99\xc3\xad\xc5\xbeu 1848./49. bio je zastupnik pazinsko-rovinjsko-vodnjanskog izbornoga kotara.  Osim njega Istru su predstavljali A. Madonizza iz Kopra, M. Fachinetti iz Vi\xc5\xbeinade, F. Vidulich iz Malog Lo\xc5\xa1inja i G. Vlach iz Lo\xc5\xa1inja i svi su odbili ulazak Istre u Njema\xc4\x8dku Konfederaciju. U Be\xc4\x8du je iste god. objavio polemi\xc4\x8dni \xc4\x8dlanak dokazuju\xc4\x87i\xc2\xa0\xc2\xbbtalijanstvo Istre\xc2\xab\xc2\xa0(Per l\xe2\x80\x99italianit\xc3\xa0 dell\xe2\x80\x99 Istria). Zbog protuaustrijskih i talijanskih iredentisti\xc4\x8dkih stekao je epitete\xc2\xa0\xc2\xbbMazzinijeva apostola\xc2\xab,\xc2\xa0\xc2\xbbistarskoga separatista\xc2\xab\xc2\xa0i\xc2\xa0\xc2\xbbdr\xc5\xbeavnoga provokatora\xc2\xab, zbog \xc4\x8dega je prilikom reforme sudstva u Monarhiji 1854. godine prisilno umirovljen i bio prisiljen vratiti se u rodno mjesto.  Poslije je radio u jednome rije\xc4\x8dkom odvjetni\xc4\x8dkom uredu. U politi\xc4\x8dki se \xc5\xbeivot vratio obnovom ustavnosti 1861. godine. Od 1861. do 1876. obna\xc5\xa1ao je du\xc5\xbenost tajnika Istarskoga sabora u Pore\xc4\x8du. _NEWLINE_Od 1843. i povezivanja s Pietrom Kandlerom u Trstu bavi se i znanstvenim radom kojim se bavio sustavno sve do smrti. Zanimao se za arheologiju i povijest Istre. Znanstvene radove objavio je na talijanskom jeziku u \xc4\x8dasopisima markgrofovije Istre. Glavno djelo Istra. Povijesne bilje\xc5\xa1ke, objavljeno u Pore\xc4\x8du, prvi je poku\xc5\xa1aj cjelovitoga prikaza povijesti istarske povijesti od starog vijeka do 1815. godine.  Prvi je me\xc4\x91u istarskim talijanskim intelektualcima upozorio da\xc2\xa0\xc2\xbbslavenski\xc2\xab\xc2\xa0(hrvatski i slovenski) element te\xc5\xbei vlastitoj kulturnoj i polit. afirmaciji. Kao oliti\xc4\x8dar zanemarivao je krupne povijesne \xc4\x8dinjenice te one iz onodobne istarske zbilje \xc5\xa1to mu se prenijelo i u znanstveni rad. Djela mu sna\xc5\xbeno obilje\xc5\xbeavaju njegova politi\xc4\x8dka nastojanja oko priklju\xc4\x8denja Istre Italiji, zbog \xc4\x8dega je neobjektivan prema hrvatstvu Iste \xc5\xa1to ograni\xc4\x8dava vrijednost znanstvenog rada Carla De Franceschija.'